4. april

**4. april** er den 94. dagen i året, den 95. i skuddår. Det er 271 dager igjen av året.

## Navnedag
Nanna, Nancy og Nina har navnedag.

## Historie
* 1507 – Martin Luther blir viet til prest.
* 1581 – Francis Drake fullfører en jordomseiling og blir slått til ridder av Elisabeth I.
* 1721 – Robert Walpole blir Storbritannias første statsminister.
* 1812 – Den amerikanske presidenten James Madison vedtar en 90 dager lang handelsboikott mot Storbritannia.
* 1814 – Napoléon Bonaparte abdiserer for første gang.
* 1818 – Den amerikanske kongressen tar i bruk USAs flagg, som hadde 13 røde og hvite striper, i tillegg til 20 stjerner&nbsp;– én for hver stat. Det ble samtidig bestemt at én stjerne skulle legges til for hver ny stat.
* 1841 – William Henry Harrison dør av lungebetennelse, og blir med det den første sittende amerikanske presidenten som dør. 
* 1850 – Los Angeles, California, får bystatus.
* 1866 – Aleksander II av Russland unnslipper med nød og neppe et attentat i Kyiv.
* 1905 – Et jordskjelv rammer Kangra, India. 370&nbsp;000 mennesker omkommer.
* 1939 – Faisal II blir konge av Irak.
* 1942 – Andre verdenskrig: Det tyske luftvåpen innleder en bombeoffensiv mot Leningrad, ved å bombe skip og havneanlegg i byen.
* 1943 – Andre verdenskrig: Britiske bombefly angriper Essen.
* 1944 – Andre verdenskrig: Amerikanske bombefly angriper București.
* 1949 – NATO blir opprettet (Atlanterhavspakten ble signert).
* 1963 – Fredskorpset blir opprettet.
* 1968 – Martin Luther King jr. blir myrdet.
* 1968 – Apollo-programmet: NASA skyter opp *[[Apollo 6]]*.
* 1973 – World Trade Center blir åpnet.
* 1976 – Prins Norodom Sihanouk trekker seg som leder i Kambodsja og blir plassert i husarrest.
* 1979 – Den pakistanske presidenten Zulfikar Ali Bhutto blir henrettet.
* 1983 – Romfergen *[[Challenger]]* har sin jomfrutur.
* 1984 – Den amerikanske presidenten Ronald Reagan oppfordrer til et internasjonalt forbud mot kjemiske våpen.
* 1990 – Den belgiske regjeringen erklærer kong Baudouin I uegnet til å styre pga. at han nektet å undertegne abortloven.
* 2002 – Regjeringen i Angola og opprørsgruppen UNITA signerer en fredsavtale som avslutter borgerkrigen i landet.
* 2023 – Finland blir det 31. medlemmet av NATO

### Norsk historie
* 1328 – Nidarosdomen brenner.
* 1949 – Norge underskriver Atlanterhavspakten og blir med i NATO.

## Fødsler
Se flere som er født 4. april i :Kategori:Fødsler 4. april.
* 1785 – Bettina von Arnim, tysk forfatter (d. 1859)
* 1859 – Nils Gude, norsk maler (d. 1908)
* 1882 – Kurt von Schleicher, tysk general og politiker (d. 1934)
* 1892 – Edith Södergran, finsk-svensk dikter (d. 1923)
* 1894 – Marie Mornet Robin, fransk (d. 2007)
* 1896 – Marion Harris, amerikansk jazz- og bluessanger (d. 1944)
* 1902 – Otto Günnewich, katolsk prest internert i Dachau konsentrasjonsleir (d. 1942)
* 1905 – Sverre Løberg, norsk motstandsmann og stortingsrepresentant (Ap; d. 1976)
* 1913 – Muddy Waters, amerikansk musiker (d. 1983)
* 1914 – Marguerite Duras, fransk forfatter og regissør (d. 1996)
* 1920 – Dagfinn Grønoset, norsk forfatter og journalist (d. 2008)
* 1926 – Henri Kichka, belgisk forfatter som overlevde holocaust (d. 2020)
* 1932 – Richard Lugar, amerikansk senator (d. 2019)
* 1932 – Anthony Perkins, amerikansk skuespiller (d. 1992)
* 1933 – Hans Kristian Eriksen, norsk forfatter (d. 2014)
* 1935 – Muḥammad Basindawa, jemenittisk statsminister
* 1937 – Ole Fyrand, norsk professor i medisin (d. 2017)
* 1939 – Ragnhild Queseth Haarstad, norsk politiker (d. 2017)
* 1939 – Ernie Terrell, amerikansk bokser (d. 2014)
* 1944 – Bassam Tibi, syrisk-tysk statsviter
* 1944 – Craig T. Nelson, amerikansk skuespiller
* 1944 – Colonel Imam, pakistansk militær og etterretningsoffiser i Inter-Services Intelligence (d. 2011)
* 1945 – Daniel Cohn-Bendit, tysk-fransk politiker
* 1948 – Arne Moslåtten, norsk musiker
* 1952 – Gary Moore, irsk gitarist (d. 2011)
* 1953 – Geir Pollen, norsk forfatter
* 1953 – Morten Steenstrup, norsk politiker (d. 2025)
* 1954 – ʾAbd al-Ilah Binkiran, marokkansk statsminister
* 1957 – Aki Kaurismäki, finsk filmskaper
* 1958 – Greg Foster, amerikansk friidrettsutøver
* 1958 – Cazuza, brasiliansk komponist og sanger
* 1959 – Snorre Tønset, norsk journalist og programleder
* 1960 – Hugo Weaving, australsk skuespiller født i Nigeria
* 1963 – Béla Anda, tysk journalist
* 1965 – Robert Downey jr., amerikansk skuespiller, musiker, manusforfatter og filmregissør
* 1966 – Finn Christian Jagge, norsk alpinist (d. 2020)
* 1966 – Mike Starr, amerikansk musiker (d. 2011)
* 1969 – Freddy de Ruiter, norsk politiker
* 1970 – Håvard Flo, norsk fotballspiller
* 1971 – Terhi Koulumies, finsk politiker for Samlingspartiet
* 1975 – Thobias Fredriksson, svensk langrennsløper
* 1979 – Heath Ledger, australsk skuespiller
* 1980 – Johnny Borrell, britisk sanger
* 1980 – Mark Tuitert, nederlandsk skøyteløper
* 1981 – Joakim Hunnes, norsk forfatter fra Vartdal som debuterte i 2011
* 1985 – Heikki Vestman, jurist og finsk politiker for Samlingspartiet
* 1986 – Mohammed-Awal Issah, ghanesisk fotballspiller
* 1986 – Alexander Tettey, norsk fotballspiller
* 1987 – Sami Khedira, tysk fotballspiller
* 1989 – Gloria Koussihouede, beninsk svømmer
* 1991 – Jamie Lynn Spears, amerikansk skuespiller og lillesøster av Britney Spears
* 1991 – Martine Ek Hagen, norsk langrennsløper
* 1992 – Mario Šitum, kroatisk fotballspiller.

## Dødsfall
Se flere som døde 4. april i :Kategori:Dødsfall 4. april.
* 397 – Ambrosius av Milano, italiensk helgen, biskop og kirkelærer (f. 337/340)
* 1588 – Kong Frederik II av Danmark-Norge (f. 1534)
* 1835 – François Tourte fransk instrumentmaker (f.ca. 1747) 
* 1841 – William Henry Harrison, amerikansk president (f. 1773)
* 1892 – José María Castro Madriz, kostarikansk advokat, diplomat og politiker (f. 1818)
* 1889 – Gisela von Arnim, tysk forfatter (f. 1827)
* 1894 – Giuseppe Benedetto Dusmet, italiensk katolsk kardinal (f. 1818)
* 1905 – Pierre-Marie-Alphonse Favier, fransk katolsk biskop (f. 1837)
* 1905 – Constantin Meunier, belgisk billedhugger og maler (f. 1831)
* 1918 – Hermann Cohen, tysk filosof (f. 1842)
* 1929 – Carl Benz, tysk ingeniør (f. 1844)
* 1968 – Martin Luther King jr., amerikansk borgerrettsaktivist (f. 1929)
* 1979 – Zulfikar Ali Bhutto, pakistansk president (f. 1928)
* 1992 – Gabriel Tiacoh, ivoriansk friidrettsutøver (f. 1963)
* 2008 – Wu Xueqian, kinesisk politiker og utenriksminister (f. 1921)
* 2011 – John Adler, amerikansk politiker (f. 1959)
* 2011 – Juliano Mer-Khamis, israelsk skuespiller, regissør og aktivist (f. 1958)
* 2011 – Boško Vuksanović, jugoslavisk vannpolospiller (f. 1928)
* 2012 – Anne Karin Elstad, norsk forfatter (f. 1938)
* 2012 – Helge Sverre Nesheim, norsk barneunderholder og kringkastingsmann (f. 1919)
* 2017 – Clóvis Frainer, katolsk ordensgeistlig og erkebiskop av Juiz de Fora (f. 1931)
* 2020 – Carlos Gonzáles-Artigas, ecuadoriansk forretningsmann (f. 1947)
* 2020 – Muhammad Sirajul Islam, bangladeshisk politiker (f. 1943)

## Markeringer
* FNs internasjonale dag for bevissthet rundt miner og minerydding